open-index/open-wikipedia-markdown huggingface dataset:
Percolozoos

[miniatura|right|Estadios no ciclo vital de *Naegleria fowleri*: [quiste (microbioloxía)|quiste, flaxelado, trofozoíto (estadio ameboide reprodutivo).]]
miniatura|right|O acrásido *Acrasis rosea*, amebas e esporas.
miniatura|right|*Percolomonas sp.*.

Os **percolozoos** ou ***Percolozoa*** son un grupo de protozoos non pigmentados, que inclúen moitas especies que poden pasar sucesivamente por estadios ameboides, flaxelados, e enquistados.

As distintas formas denomínanse esquizopirénidos, ameboflaxelados, ou vahlkámpfidos. O grupo tamén inclúe os acrásidos, un grupo de amebas sociais que se agregan e forman esporanxios. Todo o grupo denomínase en conxunto **Heterolobosea**, pero este termo pode ser restrinxido para referirse só aos membros con estadios ameboides.

A especie *Pleurostomum flabellatum* foi engadida recentemente a Heterolobosea.

## Características 
A maioría dos Percolozoa viven no chan alimentándose de bacterias, ou tamén nas augas doces e feces. Hai unhas poucas formas mariñas e parasitas entre as que está *Naegleria fowleri*, que pode ser patóxena para os homes e con frecuencia letal. O grupo está moi emparentado cos Euglenozoa, e comparte con eles a característica pouco usual (pero non exclusiva) de ter mitocondrias con cristas discoidais. A presenza dunha fenda alimenticia ventral no estadio flaxelado, e outras características, suxiren que forman parte do grupo dos Excavata.

O estadio ameboide é de forma aproximadamente cilíndrica, e mide entre 20 e 40 μm de longo. Consideráronse tradicionalmente amebas lobosas (ver Amoebozoa), pero non están relacionadas con elas e non forman pseudópodos lobosos. En vez de por pseudópodos avanzan por ondas eruptivas: aparecen vultos hemisféricos na marxe frontal da célula, que é clara. O estadio flaxelado é lixeiramente máis pequeno, con dous ou catro flaxelos anteriores situados antes da fenda alimenticia.

Xeralmente adoptan a forma ameboide cando o alimento é abondoso, namentres que a forma flaxelada se usa para unha rápida locomoción. Porén, non todos os membros do grupo poden adoptar as dúas formas. Nos xéneros *Percolomonas*, *Lyromonas*, e *Psalteriomonas* só se coñecen formas flaxeladas, e en *Vahlkampfia*, *Pseudovahlkampfia*, e nos acrásidos non hai estadios flaxelados. Os acrásidos, en condicións desfavorables agréganse formando esporanxios. Estes son superficialmente similares aos esporanxios dos dictiostélidos, pero estas amebas só se agregan individualmente ou en pequenos grupos e non morren ao formaren o pedúnculo.

## Historia 
Os Heterolobosea foron descritos en primeiro lugar por F. C. Page e R. L. Blanton en 1985 como unha clase de amebas, e só incluíron as formas con estadios ameboides. Cavalier-Smith creou o filo Percolozoa para o grupo ampliado coas outras formas, e co enigmático flaxelado *Stephanopogon*.

Cavalier-Smith mantivo os Heterolobosea como unha clase para as formas ameboides. Este autor definiu o supergrupo Percolozoa como os "Heterolobosea máis a nova clase Percolatea".

## Notas 
## Véxase tamén 
### Ligazóns externas 
* Árbore dos Heterolobosea
Diego Garrido García

**Diego Garrido García**, nado en Santander (España) o 20 de xuño de 1984, é un futbolista profesional español que actualmente xoga como defensa na UD Somozas.

## Traxectoria 
O 28 de xuño de 2020, anunciouse a súa fichaxe por unha tempada pola UD Somozas.

## Notas 
## Véxase tamén 
### Ligazóns externas 
* Datos do xogador en bdfutbol.com
Francisco Pérez Caso

**Francisco Pérez Caso**, coñecido como **Fran Pérez**, nado o 3 de xaneiro de 1986 en Santander, é un futbolista español. Xoga de defensa e o seu actual equipo é o UCAM Murcia.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway.com
Euglenozoos

[thumb|220px|*[Trachelomonas* (un euglénido).]]
[thumb|220px|*[Trypanosoma* (un cinetoplástido) entre glóbulos vermellos.]]

Os **euglenozoos** ou ***Euglenozoa*** son un gran grupo de protozoos flaxelados, entre os cales os máis importantes son os euglénidos e os cinetoplástidos. Entre eles hai formas de vida libre e unhas poucas especies parasitas importantes, que poden afectar aos humanos. A maioría son pequenos, arredor de 15-40 µm de longo, aínda que algúns euglénidos poden atinxir os 500&nbsp;µm de longo.
[thumb|left|200px|Morfoloxía dun euglenozoo: 1-[núcleo celular|núcleo, 2-cloroplasto, 3-gránulos de reserva, 4-vacúolo contráctil, 5-cinetosoma, 6-ampola apical, 7-flaxelo curto, 8-sensor de luz, 9-mancha ocular (estigma), 10-flaxelo principal.]]
## Estrutura 
A maioría dos membros de Euglenozoa posúen dous flaxelos, xeralmente un deles está orientado cara a adiante e o outro cara a atrás, que se insiren paralelos un a outro nunha bolsa apical ou subapical. En moitas formas hai un citostoma asociado que utilizan para inxerir bacterias ou pequenos organismos. Esta estrutura está sostida por un dos tres conxuntos de microtúbulos que xorden desde as bases dos flaxelos; os outros dous sosteñen as superficies celulares dorsal e ventral, e nos euglénidos sosteñen bandas proteicas que forman a película que se sitúa por debaixo da membrana celular. Estes flaxelos son característicos do grupo, xunto con outras numerosas peculiaridades ultraestructurais, entre as que podemos salientar a presenza dunha variña paraxial en cada flaxelo. Baseándose na posesión destas estruturas, dous pequenos grupos de protozoos, Diplonemea e Postgaardea, foron tamén incluídos dentro dos Euglenozoa.

A maioría destes organismos aliméntanse inxerindo organismos máis pequenos, normalmente bacterias, ou por absorción. Algúns euglénidos, porén, posúen cloroplastos e realizan a fotosíntese. Estes xeralmente perderon o citostoma e presentan outras adaptacións a unha vida autótrofa, tales como manchas oculares sensibles á luz. Os cloroplastos están rodeados por tres membranas e están pigmentados de modo similar aos das plantas, o que suxire que foron adquiridos a partir da incorporación dalgunha alga verde por endosimbiose.

Todos os membros de Euglenozoa posúen mitocondrias con cristas discoideas, que nos cinetoplástidos posúen caracteristicamente un gránulo ou cinetoplasto que contén ADN, asociado coas bases dos flaxelos. Non se encontraron exemplos de reprodución sexual dentro do grupo. A reprodución é, pois, exclusivamente asexual por medio da división celular, caracteristicamente con mitose pechada, e un fuso acromático interno, é dicir, a envoltura nuclear permanece intacta e o fuso formase dentro do núcleo. e outros flaxelados escavados. Aínda que se encadran dentro do supergrupo dos Excavata, este agrupamento foi posto en dúbida por algúns autores.

## Notas 
## Véxase tamén 
### Outros artigos 
* Euglena
* Phacus

### Ligazóns externas
Javier Villar Rey

**Javier Villar Rey**, coñecido como **Javi Rey** nado en Combarro (Pontevedra) o 20 de febreiro de 1991, é un futbolista galego, que xoga como centrocampista. Milita no Real Avilés, da Segunda Federación.

## Véxase tamén 
### Ligazóns externas 
* Datos do xogador en bdfutbol.com
Rubén García Martínez

**Rubén García Martínez**, coñecido como **Rubén García** nado no Barco de Valdeorras (Valdeorras) o 6 de decembro de 1981, é un futbolista profesional galego.
Delta 2000

**Delta 2000** foi o nome dunha serie de foguetes espaciais dos estadounidense en servizo na década de 1970 e principios da de 1980. A serie 2000 componse dos Delta 2310, Delta 2313, Delta 2910, Delta 2913 e Delta 2914, segundo o sistema de numeración seguido pola familia de foguetes Delta.

## Características 
Tódolos Delta da serie 2000 usaron ou tres (Delta 2310 e Delta 2313) ou nove (Delta 2910, Delta 2913 e Delta 2914) foguetes aceleradores de propelente sólido Castor 2. Toda a serie usou unha segunda etapa cun motor TR-201. Os Delta 2310 e 2910 non usaban terceira etapa, mentres que os Delta 2313 e 2913 usaron unha terceira etapa propulsada por un motor Star 37D e o Delta 2914 usaba unha propulsada por un motor Star 37E. En total, a serie Delta 2000 fixo 44 lanzamentos.

## Historial de lanzamentos 
### Delta 2310 
### Delta 2313 
### Delta 2910 
### Delta 2913 
### Delta 2914 
## Notas 
## Véxase tamén 
### Outros artigos 
*Delta
*Delta A
*Delta B
*Delta C
*Delta D
*Delta E
*Delta F
*Delta G
*Delta J
*Delta K
*Delta L
*Delta M
*Delta N
*Delta P
*Delta 0100
*Delta 1000
*Delta 3000
*Delta 4000
*Delta 5000
*Delta II
*Delta III
*Delta IV
### Ligazóns externas
*
Rosario Troncoso

**Rosario Troncoso González**, nada en Cádiz en 1978, é unha escritora andaluza en lingua castelá.

## Traxectoria 
É profesora de Ensino Secundario de lingua e literatura castelás. Colaboradora en diferentes medios de comunicación, como Onda Cero Cádiz. É directora da revista literaria e cultural "El Ático de los Gatos".

## Obra 
* *Huir de los Domingos*. Editorial Padilla, 2006.
* *Delirios y Mareas*. Publicaciones del Sur, 2008.
* *Juguetes de Dios*. CVA Ediciones, 2009.
* *El Eje Imaginario*. Ediciones en Huida, 2012.
* *Yo no soy Dorothy*. CVA Ediciones, 2012.

É autora da adaptación didáctica de *La Celestina* (Editorial AE, 2009).
En 2012 obtivo o accésit no XV Premio de Poesía do Ateneo de Sanlúcar de Barrameda pola obra *Reconstrucción*.

## Notas 
## Véxase tamén 
### Ligazóns externas 
* Blog da autora
Heitor de Maris

**Sir Heitor de Maris** ou **Ector de Maris** é un cabaleiro da Táboa Redonda e un personaxe recorrente nas lendas da Materia de Bretaña. É medio-irmán de Lanzarote do Lago e fillo do rei Ban de Bénoïc e a Dona de Maris. Sir Bors e Sir Lionel son os seus curmáns.

Heitor participa na busca do Santo Graal, sendo un dos moitos cabaleiros que non acada o seu obxectivo. Cando o romance adúltero de Lanzarote do Lago e a raíña Xenevra é descuberto en Camelot, desátase unha guerra entre aquel e o rei Artur. Sir Heitor de Maris toma parte no bando do seu medio-irmán, sendo un dos seus xenerais. Despois da guerra, exíliase a Francia xunto coa súa familia pero Artur segue a perseguilos aló. Finalmente, Heitor de Maris axuda a derrotar as forzas de Mordred, trala batalla de Camlann.

## Notas 
## Véxase tamén 
### Outros artigos 
* Cabaleiros da Táboa Redonda
* Rei Artur
Iago Díaz

**Iago Díaz Fernández**, coñecido como **Iago Díaz** nado en Barcelona (Cataluña) o 10 de febreiro de 1993, é un futbolista profesional galego que actualmente xoga de centrocampista no Recreativo de Huelva. Os seus pais son de Lugo e Paradela. Formado na canteira do Club Deportivo Lugo, anteriormente até os once anos xogara no Azkar Lugo de fútbol sala.

## Traxectoria 
Nado circunstancialmente Barcelona, aínda que lucense, de facto pódese ler habitualmente que naceu en Lugo, Iago Díaz comezou a xogar de novo nas categorías inferiores do equipo de fútbol sala da súa cidade, o Azkar Lugo, pasando desde alí pasou ás categorías inferiores do Club Deportivo Lugo. No club albivermello comezaría a progresar até chegar debutar en decembro de 2011 co primeiro equipo nun encontro da Segunda División B ante o Rayo Vallecano B en Madrid. No Anxo Carro xogaría o seu primeiro partido oficial ante o Real Club Celta de Vigo B. O 4 de marzo desa mesma tempada marca o seu primeiro gol na competición ante o Real Sporting de Gijón B, curiosamente outro equipo filial. Finalizaría ese ano tendo xogado 13 partidos co primeiro equipo, nun ano no que os galegos conseguriían o seu ascenso á Segunda División. Ese mesmo verán asina un contrato por tres temporadas no equipo da súa cidade.

No seu primeiro ano na categoría de prata, debuta xa na primeira xornada, o 18 de agosto de 2012, na vitoria dos lucenses por 1-0 ante o Hércules Club de Fútbol, saíndo no minuto 75 en substitución do arxentino Diego Tonetto. O seu primeiro gol en Segunda chegaría antes de finalizar o ano, anotando o 1-2 na derrota do seu equipo ante o seu público contra o Girona Futbol Club. Finalizaría a tempada 2012-13 con 4 goles marcados, o que o faría o segundo máximo goleador do club nesa tempada xunto con Pablo Álvarez, só por detrás dos 15 goles de Óscar Díaz. Na tempada 2013-14 xogaría 37 partidos e anotaría 3 goles, sendo a finais de tempada un dos fixos no once de Quique Setién.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com
Lamorak

[miniatura|dereita|200px|*Morte de Sir Lamorak*ilustración de [N.C. Wyeth (1922)]]
**Sir Lamorak** ou **Lamorak de Gulis** é un cabaleiro da Táboa Redonda e un personaxe recorrente nas lendas da Materia de Bretaña.

Era o fillo do rei Pellinore, irmán de Sir Tor, Aglovale, Perceval  e Dindrane. Tamén era o amante de Morgause.

Dependendo das versións, existen diferentes finais para a súa vida:
*asasinado por Gareth, cando o sorprendeu no acto de adulterio coa súa nai, a raíña Morgause;
*morto a mans de Mordred nunha xusta.

Na literatura medieval, a súa historia é nomeada no libro Lancelot-Graal. Era descrito como o terceiro mellor cabaleiro do mundo despois de Lanzarote do Lago e Tristán.

## Véxase tamén 
### Outros artigos 
* Cabaleiros da Táboa Redonda
* Rei Artur
Abrairas, A Braña, Baleira

**Abrairas** é un lugar da parroquia da Braña no concello lugués de Baleira na comarca da Fonsagrada. Segundo o IGE, en 2011 tiña 13 habitantes (6 homes e 7 mulleres).
Nesta aldea está a capela de San Ramón Nonato.
miniatura|Vista de Abrairas dende a serra da Braña.
miniatura|Herba empalleirada no Cando.

## Lugares e parroquias
### Lugares da Braña
### Parroquias de Baleira
## Notas
## Véxase tamén 
### Outros artigos 
* Lugares de Baleira
Leodegrance

[miniatura|250px|dereita|*Dous cabaleiros pelexan diante de [Cameliard*, por Howard Pyle de *The Story of King Arthur and His Knights* (1903).]]

O **Rei Leodegrance** ou **Leondegrance** é o pai da raíña Xenevra e un personaxe recorrente nas lendas da Materia de Bretaña.

O seu reino é Cameliard (ou Carmelide), que se pensa que podería estar situado no que hoxe se coñece como o Suroeste de Inglaterra, pero o máis probábel é que se localice en Cornualles na Bretaña, preto da vila de Carhaix, que é Carhaise no libro do Ciclo da Pos-Vulgata.

## Véxase tamén 
### Outros artigos 
* Cabaleiros da Táboa Redonda
* Rei Artur
Compás (música)

ligazón=https://pt.wikipedia.org/wiki/Ficheiro:Bar_(PSF)_1.png|miniatura|Exemplo de tramo musical con tres compases.
O **compás** musical pode definirse como a división rítmica de fragmentos de igual duración que se leva a cabo nunha obra. É a división do tempo en partes iguais. Tamén se define como a unidade de tempo que serve para medir a duración das notas e dos silencios. Cada unha das divisións realizadas constitúe un compás.

## Tipos de compases musicais 
miniatura|300px
Os compases serven para estruturar a música, e determina en boa medida o seu carácter e estilo. A elección do compás inflúe no carácter da peza, así o compás ternario evoca fluidez, mentres que o cuaternario aporta estabilidade. Existen diversos tipos de compás, clasificados segundo o número de ***pulsos*** ou ***tempos*** que contén. Na danza, o compás determina o ritmo dos pasos. Por exemplo, a polca, en compás binario, ten un ritmo rápido e animado (uns 52 compases por minuto, segundo o *tratado de Cellarius* de 1847.
miniatura|300px
* **Compases simples**: Típicos en música popular, teñen un máximo de 4 tempos, como 2/4, 3/4 e 4/4.
* **Compases compostos**: Baseados en unidades ternarias, por exemplo, o 6/8 é un 2/4 composto.
* **Compases irregulares** ou **alternados**: Combinan compases máis simples para obter métricas como 5/4 (2/4 + 3/4) ou 7/4 (4/4 + 3/4).
* **Compases complexos**: Usados en rock progresivo, combinan diferentes métricas, como 4/4 seguido de 3/4, para crear patróns rítmicos únicos.
* **Compases correspondentes**: Cada compás simple ten un equivalente composto, como 2/4 (simple) e 6/8 (composto).
* **Compases Irracionais:** Toman denominadores non convencionais (non potencias de dous), como 3/5 ou 7/9, e foron populares na década de 1970 e de 1980.

## Relación entre ritmo e compás 
A relación entre ritmo e compás é central na música. Ambos conceptos, aínda que moi relacionados, teñen definicións distintas:

* **Ritmo**: Refírese á secuencia de sons e silencios en música, caracterizado pola repetición periódica de tempos fortes e débiles. Define cando un son ou nota se produce e a súa duración. Pode ser regular ou irregular, e varía con base no estilo e xénero musical.

* **Compás**: É a agrupación cíclica de pulsos ou batidas. Estes pulsos son percibidos como unha secuencia de latexos fortes e débiles. O compás serve para organizar o ritmo en seccións e proporciona un marco para a organización rítmica.

A interacción entre o ritmo e o compás é esencial na percepción e interpretación da música. Mentres o ritmo describe patróns temporais específicos, o compás ofrece unha estrutura repetitiva para a presentación destes patróns.

## Notas 
## Véxase tamén 
### Outros artigos 
* Cadencia
Metamónadas

As **metamónadas** ou ***Metamonada*** son un amplo grupo de protistas flaxelados. Os grupos principais que inclúe son Retortamonadida, Diplomonadida e posiblemente tamén Parabasalia e Oxymonadida. Estes catro grupos son todos anaerobios e na súa maioría simbiontes de animais. Certas especies de Parabasalia e Oxymonadida viven no tracto dixestivo das térmites, desempeñando un papel importante na degradación da celulosa. Algúns outros membros de Metamonada son parasitos, como *Giardia intestinalis*.

## Morfoloxía 
Estes flaxelados son infrecuentes por careceren de mitocondrias. No pasado eran considerados os Eukarya máis primitivos, e coidábase que diverxeran do resto antes de que aparecesen as mitocondrias. Porén, agora sábese que perderon as mitocondrias secundariamente e que conservan os orgánulos e xenes nucleares derivados delas. Os vestixios mitocondriais inclúen orgánulos especiais como os hidroxenosomas e os mitosomas e, nalgunhas especies, tamén se descubriron xenes mitocondriais no xenoma nuclear.

Todos os subgrupos comparten a posesión de flaxelos en grupos característicos de catro, que a miúdo se asocian ao núcleo, formando unha estrutura chamada *cariomastigonte*. Ademais, os xéneros *Carpediemonas* e *Trimastix* son parentes próximos ás liñas Retortamonadida-Diplomonadida e Oxymonadida, respectivamente. Ambos os dous son formas de vida libre e amitocondriais.

*Retortamonas* é un Retortamonadida e ten un único núcleo, dous flaxelos emerxentes e unha fenda de alimentación ventral. *Hexamita* e *Giardia* son Diplomonadida que presentan dous núcleos e oito flaxelos dispostos en dous grupos iguais de catro flaxelos. Cada núcleo está asociado a un grupo de flaxelos e cun conxunto de cinetosomas asociados. *Hexamita* ten dous citostomas que se abren na parte posterior da célula. *Giardia* ten un corpo aplanado ventralmente e dispón dun disco adhesivo soportado por un complexo citoesqueleto; non presenta citostomas; os dous grupos de flaxelos están dispostos xuntos no centro da célula, entre os dous núcleos.

## Clasificación 
[miniatura|400px|Tres especies de **Metamonada**. Esquerda: *[Retortamonas* (un Retortamonadida), centro: *Hexamita* (un Diplomonadida), dereita: *Giardia* (outro Diplomonadida). 1-núcleo simple, 2-fenda de alimentación ventral, 3-dous núcleos, 4-dous citostomas, 5-dous núcleos, 6-disco adhesivo.]]

*Metamonada* forma parte de Excavata, un supergrupo de Eukarya que inclúe flaxelados cunha "boca" ou fenda de alimentación ventral e os seus parentes próximos. As relacións entre os subgrupos son incertas e non sempre aparecen xuntos nas árbores moleculares. É posible que *Metamonada* tal como se describiu aquí non forme un grupo monofilético.

## Especies notables 
* *Enteromonas hominis*.
* *Chilomastix mesnili*.
* *Giardia intestinalis* (sinónimo *Giardia lamblia*)
* *Retortamonas intestinalis*.
* *Trichomonas vaginalis*.
* *Trichomonas tenax*.
* *Pentatrichomonas hominis*.
* *Dientamoeba fragilis*.

## Notas
One Blood (álbum)

***One Blood*** é o quinto álbum de estudio do grupo musical australiano Yothu Yindi. O disco é unha mestura de sons propios do rock con instrumentos e ritmos característicos da música aborixe australiana. Foi lanzado ó mercado no ano 1999.

## Listaxe de cancións 
# "Laykarrambu" (canción tradicional arranxada por Mandawuy Yunupingu, Yomunu Yunupingu)
# "One Blood" (M. Yunupingu, P. Kelly)
# "Mainstream" (M. Yunupingu)
# "World Turning" (M. Yunupingu, Witiyana Marika)
# "Baywara" (M. Yunupingu, Stuart Kellaway)
# "Dots On The Shells" (M. Yunupingu, Neil Finn)
# "Rrama" (canción tradicional arranxada por Galarrwuy Yunupingu, Milkayngu Mununggurr)
# "Djapana (Sunset Dreaming)" (M. Yunupingu)
# "Written On A Bark" (M. Yunupinggu, Kellaway)
# "Tribal Voice" (M. Yunupingu)
# "7 Sisters" (M. Yunupingu)
# "Minga Minga" (canción tradicional arranxada por M. Yunupingu, Y. Yunupingu)
# "Tears For Law (Garrathiya Run)" (M. Yunupingu, Daniel Watson)
# "Baru" (canción tradicional arranxada por G. Yunupingu, Mununggurr)
# "Belief In The Future" (Kellaway, M.G. Yunupingu, C. Holt)
# "Nyinga Nyinga" (canción tradicional arranxada por G. Yunupingu, Mununggurr)
# "Our Land" (M. Yunupingu, Kellaway)
# "Yarryurru" (canción tradicional arranxada por G. Yunupingu, Mununggurr)
# "Treaty 98" (M. Yunupingu, G. Yunupingu, Mununggurr, Marika, Kellaway, Cal Williams, Kelly, Peter Garrett)

## Participantes 
* Mandawuy Yunupingu: voz, coros, paus de aplauso, didgeridoo e guitarra
* Makuma Yunupingu: voz, coros, paus de aplauso e didgeridoo
* Yomunu Yunupingu: didgeridoo
* Jodie Cockatoo Creed: coros
* Stuart Kellaway: guitarra, coros e ukelele
* Galarrwuy Yunupingu: voz e paus de aplauso
* Milkayngu Mununggurr: didgeridoo
* Bertram Engel: batería, percusión, teclado, coros e programación
* Carl Carlton: guitarra, teclado e coros
* Ken Taylor: baixo
* Pascal Kravetz: teclado e órgano
* Justin Carroll: órgano
* Sharon Shannon: frauta e acordeón
* Jim Kerr: voz
* Liam O'Maonlai: voz

## Véxase tamén 
### Ligazóns externas 
*Páxina oficial de Yothu Yindi
A Ermida, Olveda, Antas de Ulla

**A Ermida** é un lugar da parroquia de Olveda no concello lugués de Antas de Ulla na comarca da Ulloa. Segundo o IGE, en 2011 tiña 7 habitantes (4 homes e 3 mulleres).

## Toponimia
O topónimo **Ermida** deriva do latín , que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.

## Lugares e parroquias 
### Lugares de Olveda 
### Parroquias de Antas de Ulla 
## Notas 
## Véxase tamén 
### Outros artigos 
* Lugares de Antas de Ulla
Cameliard

[miniatura|250px|dereita|*Dous cabaleiros pelexan diante de Cameliard*, por [Howard Pyle de *The Story of King Arthur and His Knights* (1903).]]

**Cameliard** ou **Carmélide** é, segundo as lendas da Materia de Bretaña, o fogar da raíña Xenevra e do seu pai, o rei Leodegrance.

Pénsase que podería estar situado no hoxe coñecido como Suroeste de Inglaterra (quizais en Cornualla), pero o máis probábel é que se localice na Cornualla da Bretaña, preto da vila de Carhaix, que é Carhaise no libro do Ciclo da Pos-Vulgata.

## Véxase tamén 
### Outros artigos 
* Leodegrance
* Xenevra
Samadhi

**Samadhi** (sánskrito: ) nas escolas hinduísta, budista, xainita e Sikh, é un alto estado de concentración na meditación, ou *dhyāna*. Na tradición do ioga, é o oitavo e último estadio mencionado nos *Yoga Sūtras* de Patañjali.

Ten sido descrito coma un estado de conciencia adual no que a conciencia do suxeito que experimenta se funde coa do obxecto observado, e no que a mente torna acougada, centrada ou concentrada, mentres a persoa permanece consciente.

En budismo tamén se pode referir a un estado no que a mente permanece en estado de calma mais non se funde co obxecto de atención, permitindo deste xeito a observación deste e así mellorar o grao de apercepción do fluxo cambiante da experiencia.

## Conceptos análogos 
De acordo co libro "God Speaks" escrito por Meher Baba, os termos sufís *fana-fillah* e *baqa-billah* son análogos a *nirvikalpa samadhi* e *sahajā samādhi* respectivamente.

## Notas
Rebordelo, A Insua, Ponte Caldelas

**Rebordelo** é un lugar da parroquia da Insua no concello pontevedrés de Ponte Caldelas na comarca de Pontevedra. Segundo o IGE, en 2022 tiña 62 habitantes (32 homes e 30 mulleres).

## Patrimonio
A Capela de Santa Comba, carente de retablo, é de estilo barroco, do século XVIII.

## Celebración
Celébrase unha tradicional e multitudinaria romaría na honra da Virxe da Saúde a fin de semana seguinte ao domingo de Pascua.

## Lugares e parroquias
### Lugares da Insua
### Parroquias de Baleira
## Notas
## Véxase tamén 
### Outros artigos 
* Lugares de Ponte Caldelas
Rafael Benítez

**Rafael Benítez Maudes**, nado en Madrid o 16 de abril de 1960, é un exfutbolista e actual adestrador de fútbol español. Xogaba de defensa. Na tempada 2023-2024 asinou como adestrador do Real Club Celta de Vigo.

## Traxectoria 
Entre 1974 e 1986 desempeñouse como centrocampista en equipos menores, entre eles o Real Madrid Castilla, e tras a súa retirada incorporouse ao Real Madrid como adestrador da canteira. En 1995 desvinculouse da entidade madrileña para adestrar ao Real Valladolid (1995-1996) e posteriormente ao Osasuna (1996-97).

Logo de dous anos en Valladolid e Pamplona, ascendeu ao Extremadura a Primeira División, aínda que un ano despois o equipo descendería de novo. En 1999 abandonou o club estremeño e, un ano máis tarde, empezou a adestrar ao Tenerife, co que alcanzaría un novo ascenso a Primeira.

En 2001 o Valencia contratou ao adestrador madrileño, que gañou a Liga na tempada 2001-02. En 2004 os valencianistas obtiveron unha Copa da UEFA e outro campionato de liga.

Entre 2004 e 2010 foi o adestrador do Liverpool, co que obtivo a Liga de Campións 2004-05. Con el no banco os *reds* venceron na FA Cup (2006) e caeron derrotados na final da Liga de Campións 2006-07.

En xuño de 2010 ficha polo Inter de Milán. Tras 17 xornadas na Liga italiana (co club no sétimo posto da clasificación), en oitavos de final da Liga de Campións e recentemente conseguido o título da Copa Mundial de Clubs da FIFA, o 23 de decembro de 2010 fíxose oficial a súa destitución logo de numerosos rumores colocándoo fóra do club.
### R. C. Celta de Vigo 
O 23 de xuño de 2023, fichou polo Real Club Celta de Vigo para as vindeiras 3 temporadas. En marzo de 2024, despois de se celebraren 28 partidos nos que só conseguiu 24 puntos (5 vitorias. 9 empates e 14 derrotas), 2 por riba do descenso, tras caer 4-0 fronte ao Real Madrid, a directiva decidiu cesalo malia ter que negociar a liquidación do contrato que ascendía a 9 millóns de euros.

## Palmarés 
### Xogador 
;Parla
* Terceira División: 1981–82

### Adestrador 
;Valencia
* Primeira División: 2001–02, 2003–04
* Copa da UEFA: 2003–04

;Liverpool
* FA Cup: 2005–06
* FA Community Shield: 2006
* UEFA Champions League: 2004–05
* Supercopa de Europa: 2005

;Internazionale
* Supercoppa Italiana: 2010
* Copa Mundial de Clubs da FIFA: 2010

;Chelsea
* UEFA Europa League: 2012–13

;Napoli
* Coppa Italia: 2013–14
* Supercoppa Italiana: 2014

### Persoal 
* Premio Don Balón: 2002
* Adestrador do ano da UEFA: 2003–04, 2004–05
* Adestrador do Mes da Premier League: novembro de 2005, decembro de 2005, xaneiro de 2007, outubro de 2008, marzo de 2009, abril de 2013

## Notas 
## Véxase tamén 
### Ligazóns externas 
* Sitio web oficial
Mario Kempes

**Mario Alberto Kempes Chiodi**, nado en Bell Ville (Córdoba) o 15 de xullo de 1954, é un exfutbolista e adestrador arxentino. Coñecido como *O Matador*, xogaba de centrocampista ofensivo ou dianteiro esquerdo.

Foi elixido pola IFFHS como o sexto mellor xogador arxentino do século XX, destacado pola súa zurda potente, facilidade para o gol, velocidade, coraxe e destreza. Foi campión coa selección arxentina do Mundial de Fútbol de 1978, sendo o máximo goleador do torneo.

## Traxectoria 
Comezou a xogar ao fútbol nas inferiores de Talleres de Bell Ville. En 1972 pasou a xogar no Instituto Atlético Central Córdoba, que volveu proclamarse campión da Liga Cordobesa despois de seis anos. Gañou tamén o Torneo Nacional en 1973. En 1974 o Rosario Central comprouno por 130 millóns de pesos e foi o máximo goleador da Primeira División da Arxentina en 1974 e 1976.

A mediados de 1976 o Valencia CF cómprao por 30 millóns de pesetas, onde deixou plasmada a súa facilidade para o gol obtendo o Trofeo Pichichi ao máximo goleador da Liga española en dúas ocasións (76/77 con 24 goles e 77/78 con 28).

Ao medio disto chegou o Mundial de 1978 realizado na Arxentina onde Kempes foi campión coa súa selección, máximo goleador do torneo e máxima figura da competición.

Gañou co equipo valenciano a Copa do Rei en 1979 ao vencer na final ao Real Madrid por 2-0 conseguindo el os dous goles. Tamén conseguiu a Recopa de Europa en 1980 ante o Arsenal na quenda de penaltis, na que, curiosamente, fallou o seu. En decembro do mesmo ano, o Valencia gañaba a Supercopa de Europa ao Nottingham Forest, 2-1 en Nottingham e 1-0 en Valencia. Mario Kempes está considerado como un dos mellores futbolistas na historia do Valencia CF.

Volveu a Arxentina en marzo de 1981, ao River Plate por 300 millóns de pesetas. Co club de Núñez, obtivo o Campionato Nacional de 1981, onde Kempes anotou un decisivo gol na final, xogada ante Ferro Carril Oeste.

Ao non poder o club arxentino cumprir con todos os pagos e unicamente abonar 130 millóns de pesetas regresou ao Valencia CF na tempada 1982/83 onde permaneceu ata a 1984/85. Despois marchou ao Autocares Luz de Valencia, equipo da liga de fútbol sala e tras uns meses ao Hércules CF xogando 2 tempadas, nas cales os seus grandes goles serviron para a permanencia na máxima categoría do fútbol español.

Despois empezou o seu periplo por equipos centro-europeos de escaso nivel como First Vienna, Sankt Polten, Krems, ou outros como Arturo Fernández Viario, equipo da segunda división do fútbol chileno, ou o Petaling Jaya de Indonesia en 1996 antes da súa retirada do fútbol.

Entre 1996 e 2001 adestra a equipos de Indonesia, Albania, Venezuela e Bolivia.

## Palmarés 
### Campionatos nacionais 
### Copas internacionais 
### Distincións individuais 
## Notas
Dream pop

O **dream pop**  é un subxénero do rock alternativo aparecido no Reino Unido a mediados dos anos 80, cando bandas como The Passions, Dif Juz, Lowlife e A.R. Kane (ao que se lles atribue o termo) comezaron a fusionar post-punk e experimentación ethereal wave con melodías pop agridoces, nuns ambientes sonoros que se podería definir como sensuais. O termo foi usado case en exclusiva nos Estados Unidos. Un colectivo de dream pop chamado This Mortal Coil foi coñecido por versionar cancións escuras, principalmente dos anos 60 e 70.

A esencia da súa música é un enfoque nas texturas etéreas e nos estados de ánimo, en vez de centrarse nos típicos *riffs* do rock. Voces femininas cun rexistro alto entrecurtadas, ou masculinas case borboriñadas adoitan a ser a forma de entrega lírica; as letras polo xeral son de natureza introspectiva e existencial. As portadas dos seus discos acostuman consistir en imaxes pastel borrosas ou en crus deseños minimalistas, ou na combinación de ámbolos dous estilos. En conxunto, a etiqueta 4AD é a máis asociada ao dream pop, aínda que outros selos, como Creation, Projekt, Fontana, Bedazzled, Vernon Yard e Slumberland, tamén publicaron gravacións significativas do xénero.
A Espiña, Cubilledo, Baleira

**A Espiña** é un lugar da parroquia de Cubilledo no concello lugués de Baleira na comarca da Fonsagrada. Segundo o Instituto Galego de Estatística, en 2024 tiña 1 habitante (1 muller), o que supón un aumento con respecto a 2011, cando estaba deshabitado.

## Lugares e parroquias
### Lugares de Cubilledo
### Parroquias de Baleira
## Notas
## Véxase tamén 
### Outros artigos 
* Lugares de Baleira
Manuel Llorente

**Manuel Llorente Martín**, nado en Benetússer (Valencia) o 25 de xaneiro de 1952, é un empresario español, presidente do Valencia Club de Fútbol entre 2009 e 2013.

## Traxectoria 
Estudou Económicas, entrou na empresa valenciana Mercadona, fundada e presidida por Juan Roig e ascendeu nela ata ocupar o cargo de «Director de Tendas».

Chegou ao Valencia CF en 1995 da man de Paco Roig, irmán de Juan e Fernando Roig, para ser o Xerente do club e posteriormente Director Xeral. Coa entrada á presidencia de Pedro Cortés e máis tarde de Jaume Ortí, continuou sendo o brazo executor dos presidentes desde 1999 ata o 2004, xunto a Javier Gómez no departamento económico, conseguiu os maiores éxitos deportivos do conxunto e controlar a débeda do club.

Coa chegada de Juan Soler á presidencia no 2006, de mutuo acordo co Presidente, rescindiu o seu contrato. En febreiro de 2007 pasou a ser Presidente do Pamesa Valencia e Director Xeral, debido ao traspaso de poderes que Juan Roig efectuou ao seu favor.

En xuño de 2009 volveu ao Valencia CF, esta vez como Presidente do club, levando a cabo unha ampliación de capital, dada a grave situación económica do club. O 5 de abril de 2013 dimitiu como presidente do Valencia CF.

## Notas
O Castro, A Degolada, Baleira

**O Castro** é un lugar da parroquia da Degolada no concello lugués de Baleira na comarca da Fonsagrada. Segundo o IGE, en 2011 tiña 8 habitantes (4 homes e 4 mulleres).

## Lugares e parroquias 
### Lugares da Degolada 
### Parroquias de Baleira 
## Notas
Pablo Coira

**Pablo Coira Lojo**, nado o 18 de outubro de 1979 en Vilagarcía de Arousa, é un futbolísta galego que xoga na demarcación de lateral dereito. Dende 2020 milita no Al Fursan FC dos Emiratos Árabes Unidos.

## Traxectoria 
Comezou a xogar profesionalmente na SD Compostela na Segunda División no ano 1998, un ano despois ficha polo Celta de Vigo para suplir a venda de Michel Salgado, onde militará catro anos cun papel como suplente a causa do gran papel de Juan Velasco na súa mesma posición.

Sendo aínda xogador do SD Compostela formou parte da Selección de fútbol de España Sub-20 que gañou o Campionato do Mundo no ano 1999, compartindo equipo cos tamén galegos Álex Lombardero e o céltico Pablo Couñago, que foi o máximo goleador do torneo.

Ante a falta de oportunidades en Vigo no ano 2003 ficha polo Deportivo Alavés, de onde tras unha cesión ao Recreativo de Huelva marcharía ao Aris de Tesalónica no ano 2006. Un ano despois volvería á península ao UE Figueres en Terceira División

Na tempada 2008-2009 milita no segundo equipo do RCD Espanyol.

O ano seguinte volve emigrar, esta vez a Hungría, ao Budapest Honvéd FC, onde xogou dúas tempadas, principalmente como centrocampista ata a súa retirada.

Tras deixar a práctica do fútbol marchou a Dubai para traballar como adestrador de novos talentos na Spanish Soccer School de Míchel Salgado. En decembro de 2020, ademais de continuar adestrando os equipos sub-14 e sub-18 do club, volveu aos terreos de xogo para disputar co primeiro equipo, o Al Fursan FC, a Segunda División dos Emiratos Árabes Unidos (terceira categoría do fútbol dese país).

## Clubs 
## Palmarés 
### Celta de Vigo 
* **Copa Intertoto (1)**: 2000.

### Selección nacional 
* **Copa do Mundo sub-20 (1)**: 1999.
* 

### Palmarés 
Subcampión da Copa do Rei en 2001 co Celta de Vigo

## Notas
Carlos Vila Varela

**Carlos Vila Varela**, nado en Xenebra o 15 de setembro de 1977 é un exfutbolista suízo de orixe galega, que xogaba na demarcación de centrocampista.

## Traxectoria 
Naceu na cidade suíza de Xenebra, sendo fillo de emigrantes galegos de Cambre.

A maior parte da súa carreira futbolística transcorreu en Suíza salvo unha curta experiencia nos Estados Unidos no ano 2010, ao final da cal volveu ao Servette FC, principal club na súa traxectoria. Na tempada 2011-2012 fichou polo FC Wohlen coa carta de liberdade e ao ano seguinte fichou polo FC Köniz.

## Palmarés 
**FC Basel**, **Servette Xenebra**

* **Super Liga Suíza (2):** 1998-99, 2001-02
* **Copa de Suíza (2):** 2003, 2004
* **Uhrencup (1):** 2003

**BSC Young Boys**
* **Uhrencup (1):** 2007

## Notas 
## Véxase tamén 
### Ligazóns externas 
* Ficha do xogador en *The Guardian*
* Artigo en *The Washington Post* 
* Páxina do Servette FC
Chris Pine

**Christopher Whitelaw** "**Chris**" **Pine**, nado nos Ánxeles (California) o 26 de agosto de 1980, é un actor estadounidense.

É principalmente coñecido por interpretar o papel de James T. Kirk no filme do 2009 *Star Trek* e mais a súa secuela, *Star Trek Into Darkness* (2013), e por participar noutros filmes como *The Princess Diaries 2: Royal Engagement* (2004), *Just My Luck* (2006), ''Smokin' Aces* (2007), *Unstoppable* (2010), *This Means War* (2012) ou *Rise of the Guardians'' (2012).

## Filmografía 
## Notas 
## Véxase tamén
Ca$h

***Ca$h*** é un filme independente estadounidense dirixido por Stephen Milburn Anderson que se estreou no 2010.

## Sinopse 
En Chicago, a vida de Sam Phelan (Chris Hemsworth) e a súa esposa Leslie cambiará por completo cando nun golpe de sorte atopen un maletín cheo de cartos en efectivo. O problema xurdirá cando o home que perdeu a maleta, o estraño e sinistro Pyke Kubic (Sean Bean), queira recuperar o que é seu.

## Personaxes 
* Sean Bean como Pyke Kubic / Reese Kubic
* Chris Hemsworth como Sam Phelan
* Victoria Profeta como Leslie Phelan
* Mike Starr como Melvin Goldberg
* Glenn Plummer como Glen o fontaneiro
* Michael Mantell como Mr. Dale
* Antony Thekkek como Bahadurjit Tejeenderpeet Singh
* Tim Kazurinsky como Vendedor de Chunky Chicken
* Robert Downey Jr. como Home tolo na rúa

## Véxase tamén 
### Ligazóns externas 
* Ficha na IMDb 
* Ficha en Filmaffinity
A Pasada

O topónimo **A Pasada** pode referirse a:

;En Galiza
***A Pasada**, lugar da parroquia da Fontaneira, no concello de Baleira;
***A Pasada**, lugar da parroquia de San Román de Montoxo, no concello de Cedeira;
***A Pasada**, lugar da parroquia de Rebón, no concello de Moraña;
***A Pasada Seca**, lugar da parroquia de Cuíñas, no concello da Fonsagrada.

## Véxase tamén
### Outros artigos
***As Pasadas**, lugar da parroquia de San Miguel de Reinante, no concello de Barreiros;
***A Pasadiña**, lugar da parroquia de Piñeiro, no concello de Xermade;
***Pasadán**, lugar da parroquia do Mesón de Calvos, no concello de Taboadela.
Gestmusic Endemol

**Gestmusic Endemol** é unha produtora de televisión española fundada en 1987. Actualmente pertence a Endemol España, xunto con Zeppelin TV, Diagonal TV, Linze TV e Portalmix. A súa sede central está en Barcelona.

## Historia 
Gestmusic foi fundada en 1987 polo trío de cómicos e cantantes La Trinca, integrado por Josep Maria Mainat, Toni Cruz e Miquel Àngel Pascual.

Nun primeiro momento, Gestmusic produciu o debut televisivo de La Trinca, co programa de humor *No passa res!*, estreado en xaneiro de 1987 na televisión pública catalá, TV3. O espazo converteuse nun dos grandes éxitos de audiencia da cadea, chegando a ter un millón e medio de espectadores e gañando un Premio Ondas.

Este éxito non pasou desapercibido para os directivos de Televisión Española, quen encargaron unha versión en castelán, que se estreou en 1988 por TVE 1 co título *Tariro Tariro*, no que supuxo a primeira produción de Gestmusic para unha cadea de ámbito nacional.

Ao longo da década de 1990 converteríase nun dos principais provedores de contidos para televisión de España, aproveitando a ruptura do monopolio público e o nacemento das televisións privadas.

En 1994 Miquel Àngel Pascual vendeu o seu paquete accionarial á produtora neerlandesa Endemol, que se facía co 60% da empresa, que pasou a chamarse *Gestmusic Endemol*.

En 1996 o irmán de Josep Maria Mainat, Joan Ramon, convértese no director creativo e produtor executivo de Gestmusic Endemol. O seu papel na consolidación da produtora foi decisivo, xa que se lle considera o creador de formatos que foron grandes éxitos de audiencia como *Operación Triunfo* ou *Crónicas marcianas*.

En 2002, Endemol (por entón propiedade da compañía española Telefónica) fíxose co control total de Gestmusic ao adquirir o 100% do capital. A pesar diso, Toni Cruz e Josep Maria Mainat seguiron como directores executivos da compañía. Joan Ramon Mainat faleceu en 2004.

A finais de 2004 Gestmusic fusionouse con Zeppelin TV -tamén propiedade de Endemol- dando orixe a Endemol España, aínda que ambas as produtoras seguiron operando no mercado como marcas diferenciadas.

En maio de 2007, Mediaset, a través de Telecinco adquiriu Endemol, e con ela a propiedade de Gestmusic.

O 7 de decembro de 2008 Toni Cruz e Josep Maria Mainat anunciaron a dimisión de todos os seus cargos e a súa marcha de Gestmusic e Endemol, argumentando *unha deterioración progresiva das nosas relacións con Telecinco, que culminou nun grave conflito relacionado coa posta en marcha do novo programa de Javier Sardá*. Finalmente, con todo, continuaron no cargo tras recibir o apoio do Comité de Dirección de Endemol.

## Producións 
Gestmusic Endemol é unha das produtoras máis importantes de España que non só crea un amplo abanico de formatos senón que os exporta ao estranxeiro. Entre outras, estas son os seus principais máis destacadas (propias e externas):

## Referencias 
## Véxase tamén 
### Ligazóns externas 
* Sitio web oficial
O Real, Martín, Baleira

**O Real** é un lugar da parroquia de Martín no concello lugués de Baleira na comarca da Fonsagrada. Segundo o IGE, en 2011 estaba despoboado.

## Patrimonio
*Mazo da Marronda

## Lugares e parroquias 
### Lugares de Martín 
### Parroquias de Baleira 
## Notas 
## Véxase tamén 
### Outros artigos 
* Lugares de Baleira
O Real

O topónimo **O Real** pode referirse a:

;En Galiza
***O Real**, da parroquia de Martín, no concello de Baleira;
***O Real**, da parroquia de Loentia, no concello de Castro de Rei;
***O Real**, da parroquia de Tirán, no concello de Moaña;
***O Real**, da parroquia de Oleiros, no concello de Oleiros.
***O Real**, da parroquia do Porto, no concello de Rubiá;
***O Real**, da parroquia de San Fiz de Reimóndez, no concello de Sarria;
***O Real**, da parroquia de Vilaformán, no concello de Trabada;
***O Real da Pousa**, da parroquia de Castro Caldelas, no concello de Castro Caldelas;
***O Real de San Paio**, lugar da parroquia de Cubilledo, no concello de Baleira;
***O Real Novo**, da parroquia de Zas de Rei, no concello de Melide;
***O Real Vello**, lugar da parroquia de Zas de Rei, no concello de Melide;
***Vigo do Real**, da parroquia de Renche, no concello de Samos;
***Vilar do Real**, lugar da parroquia de San Martiño do Real, no concello de Samos.

## Véxase tamén
### Outros artigos
Airexe

O topónimo **Airexe** (variante de igrexa) pode referirse a:

;En Galiza
***Airexe**, lugar da parroquia de Pousada, no concello de Baleira;
***Airexe**, lugar da parroquia de Pacios, no concello de Baralla;
***Airexe**, lugar da parroquia de Vilamane, no concello de Becerreá;
***Airexe**, lugar da parroquia de Ligonde, no concello de Monterroso;
***Airexe**, lugar da parroquia de Salgueiros, no concello de Monterroso;
***Airexe**, lugar da parroquia de Bardaos, no concello do Incio;
***Airexe**, lugar da parroquia da Cervela, no concello do Incio;
***Airexe**, lugar da parroquia de Noceda, no concello do Incio;
***Airexe**, lugar da parroquia de Rendar, no concello do Incio;
***Airexe**, lugar da parroquia de Rubián de Cima, no concello do Incio;
***Airexe**, lugar da parroquia de Vila de Mouros, no concello do Incio;
***Airexe**, lugar da parroquia do Camiño, no concello de Sarria;
***Airexe**, lugar da parroquia da Chanca, no concello de Sarria;
***Airexe**, lugar da parroquia de Chorente, no concello de Sarria;
***Airexe**, lugar da parroquia de Corvelle, no concello de Sarria;
***Airexe**, lugar da parroquia de Ferreiros, no concello de Sarria;
***Airexe**, lugar da parroquia de Goián, no concello de Sarria;
***Airexe**, lugar da parroquia de Nespereira, no concello de Sarria;
***Airexe**, lugar da parroquia da Pinza, no concello de Sarria;
***Airexe**, lugar da parroquia de San Fiz de Reimóndez, no concello de Sarria;
***Airexe**, lugar da parroquia de San Sadurniño de Froián, no concello de Sarria;
***Airexe**, lugar da parroquia de San Xulián da Veiga, no concello de Sarria;
***Airexe**, lugar da parroquia de Veiga, no concello de Sarria;
***Airexe**, lugar da parroquia de Vilar de Sarria, no concello de Sarria;
***Airexe**, lugar da parroquia de Castelo, no concello de Taboada;
***Airexe**, lugar da parroquia de Cerdeda, no concello de Taboada;
***Airexe**, lugar da parroquia de Fradé, no concello de Taboada;
***Airexe**, lugar da parroquia de Moreda, no concello de Taboada;
***Airexe**, lugar da parroquia de Sobrecedo, no concello de Taboada;
***A Airexe**, lugar da parroquia de Benade, no concello de Lugo;
***A Airexe**, lugar da parroquia de Esperante, no concello de Lugo;
***A Airexe**, lugar da parroquia de Labio, no concello de Lugo;
***A Airexe**, lugar da parroquia de Muxa, no concello de Lugo;
***A Airexe**, lugar da parroquia de Ombreiro, no concello de Lugo;
***A Airexe**, lugar da parroquia de Prógalo, no concello de Lugo;
***A Airexe**, lugar da parroquia de San Xoán de Pena, no concello de Lugo;
***A Airexe**, lugar da parroquia de Suñide, no concello de Samos.

## Véxase tamén
### Outros artigos
Lago (homónimos)

O termo **Lago** pode referirse a:

*Un **lago** é unha grande extensión de auga rodeada de terra e sen movemento fluído. 

Como topónimo, pode referirse a:

;En Galiza
***Lago**, parroquia do concello de Valdoviño;
****O Vilar de Lago**, lugar de dita parroquia;
***Lago**, parroquia do concello de Xove;
****O Alto de Lago**, lugar de dita parroquia;
***O Lago**, parroquia do concello de Maside;
***Lago**, lugar da parroquia dos Ánxeles, no concello de Brión;
***Lago**, lugar da parroquia de Camariñas, no concello de Camariñas;
***Lago**, lugar da parroquia de Abragán, no concello do Corgo;
***Lago**, lugar da parroquia de Mazaricos, no concello de Mazaricos;
***Lago**, lugar da parroquia de San Fiz de Quión, no concello de Touro;
***O Lago**, lugar da parroquia de Pousada, no concello de Baleira;
***O Lago**, lugar da parroquia de Fontarón, no concello de Becerreá;
***O Lago**, lugar da parroquia de Beira, no concello de Carral;
***O Lago**, lugar da parroquia de Morgadáns, no concello de Gondomar;
***O Lago**, lugar da parroquia de Zas de Rei, no concello de Melide;
***O Lago**, lugar da parroquia de Castro, no concello de Mesía;
***O Lago**, lugar da parroquia de Padornelo, no concello de Pedrafita do Cebreiro;
***O Lago**, lugar da parroquia de Cumbraos, no concello de Sobrado;
***O Lago**, lugar da parroquia de Figueiró, no concello de Tomiño;
***O Lago**, lugar da parroquia de Cea, no concello de Vilagarcía de Arousa;
***O Lago**, lugar da parroquia de Rubiáns, no concello de Vilagarcía de Arousa;
***Muíño do Lago**, lugar da parroquia de Espasante, no concello de Ortigueira;
***A Ponte Lago**, lugar da parroquia de Quembre, no concello de Carral;
***Lagocios**, lugar da parroquia de Sabadelle, no concello do Pereiro de Aguiar;
***Lagoela**, lugar da parroquia de Sedes, no concello de Narón;
***Lagoela**, lugar da parroquia de Goiriz, no concello de Vilalba;
***Lagoela**, lugar da parroquia de Nete, no concello de Vilalba;
***A Lagoela**, lugar da parroquia de Caamaño, no concello de Porto do Son;
***A Lagoela**, lugar da parroquia de Cabanas, no concello do Vicedo;
***A Lagoela**, lugar da parroquia de Sumoas, no concello de Xove;
***As Lagoelas**, lugar da parroquia do Ézaro, no concello de Dumbría;
***A Lagoíña**, lugar da parroquia de Nigrán, no concello de Nigrán;
***A Lagoíña**, lugar da parroquia de Palmeira, no concello de Ribeira;
***Lagorza**, lugar da parroquia de Fiz de Rozas, no concello de Portomarín;
***Lagorzos**, lugar da parroquia de San Cosmede de Cusanca, no concello do Irixo;
***Cálago**, lugar da parroquia de Vilanova de Arousa, no concello de Vilanova de Arousa;
***Candelago**, lugar da parroquia de Corme Aldea, no concello de Ponteceso;
***O Portolago**, lugar da parroquia do Alto de Xestoso, no concello de Monfero;
***Sulago**, lugar da parroquia de Merza, no concello de Vila de Cruces.

;Fóra de Galiza

;En Asturias
***Lago**, parroquia do concello de Allande.

## Véxase tamén
### Outros artigos
***Laga**, lugar da parroquia de Suegos, no concello de Pol;
***Laxo**, lugar da parroquia de Rao, no concello de Navia de Suarna.
Pumar, Arcos, Antas de Ulla

**Pumar** é un lugar da parroquia de Arcos no concello lugués de Antas de Ulla na comarca da Ulloa. Segundo o IGE en 2011 tiña 7 habitantes (4 homes e 3 mulleres).
## Toponimia
O topónimo **Pumar** (á espera da oficialización da forma con artigo **O Pumar**) é un fitónimo que sinala un , terreo con árbores froiteiras.

## Lugares e parroquias 
### Lugares de Arcos 
### Parroquias de Antas de Ulla 
## Notas 
## Véxase tamén 
### Outros artigos 
* Lugares de Antas de Ulla